Forfatterveiledning

Hvert nummer i Ramazzini har sin egen gjesteredaktør, denne er ansvarlig for nummeret og kan kontaktes ved spørsmål eller ønske om innlegg. Hvis man ikke har fått tildelt en gjesteredaktør kan man kontakte vilkårlig medlem i redaksjonskomiteen, kontaktinformasjon finnes på <http://legeforeningen.no/Fagmed/Norsk-forening-for-arbeidsmedisin/aRamazzini/>

Målgruppen for manuskriptene er norske arbeidsmedisinere og andre som arbeider med fagfeltet.

Pga. begrenset plass i bladet, foretrekkes korte manuskripter på ca. 1000-1500 ord. Teksten skal være skrevet på A4-ark, med 2.5 cm marger, font Times New Roman 12 og dobbelt linjeavstand.

Teksten sendes som vedlegg, i Word-format, med e-post. Tabeller og figurer skal vedlegges i separate filer (Word eller Excel). Send gjerne med et bilde, da som fil, og i høy oppløselighet (jpeg eller TIF-fil), husk bruksrett til bildet og oppgi denne. Navnet på fotografen må oppgis.

Litteraturlisten ordnes numerisk i den rekkefølge det henvises til i løpende tekst, med henvisningstallet i parentes. Vi benytter tilsvarende stilart som Tidsskrift for Den norske legeforening og en utførlig veiledning kan finnes på: <http://tidsskriftet.no/Innhold/Forfatterveiledningen/Artikkeltyper/Originalartikkel>

Eksempel på referanse:

Tiller C, Bains R, Nessa T et al. Håndfunksjon etter kirurgi av fleksorskader. Tidsskr Nor Legeforen 2008; 128: 36-8.

Antall referanser begrenses til omtrent ti.

Det forutsettes at forfatterne har innhentet de nødvendige tillatelser til bruk av opplysninger om arbeidstakere, bedrifter laboratoriedata, illustrasjoner etc. For å sikre enkeltpersoners anonymitet skal detaljer som kan føre til identifisering av enkeltpersoner unngås.

Forfatterne vil bli kontaktet etter faglig vurdering av redaksjonskomiteen, og få vite om teksten kan brukes. Dersom omarbeiding er nødvendig, gis hjelp til dette.

Komitéen forbeholder seg rett til å kontakte fagpersoner utenfor komitéen hvis det er nødvendig. I slike tilfelle anonymiseres bidraget.

Ta kontakt med redaksjonskomitéen hvis du er usikker på noe, og vi vil hjelpe deg så langt vi kan!

Hjertelig hilsen

Redaksjonskomitéen